Tørvurin er ovurstórur, og felagið Bústaðir, sum varð stovnað við tí endamál at hjálpa um støðuna, megnar als ikki at nøkta tørvin. Fólk fingu møguleika at skriva seg upp til bústaðir hjá Bústøðum í 2013, og longu ein mánað seinni vóru 1.600 fólk á listanum. Í dag búgva 111 fólk í íbúð hjá Bústøðum, og bíðilistin er komin upp á 2.140 fólk. Hóast hetta byggir Bústaðir um alt landið. -Um vit bara bygdu í Suðurstreymoy, vildu vit kanska skunda undir eina miðsavnan í Føroyum, har fólk flyta av bygd til Havnar. Nú kunnu vit kanska gera okkara til at gera tað meiri liviligt uttan fyri Havnina, sigur Andras Róin, stjóri í Bústøðum. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg